Määratud ääriste kasutamine lahtritel

Sisukord
Register 🔎︎

# Kasutaja määratud äärised lahtritel

Valitud lahtreid saab ääristada eri tüüpi joontega.

1. Vali lahter või lahtrite vahemik.

2. Vali Vormindus - Lahtrid.

3. Klõpsa dialoogi kaardil Äärised.

4. Vali äärisesätted, mida soovid rakendada, ja klõpsa siis nupul Sobib.

Jaotise Joonte paigutus sätete abil saab rakendada ka mitu äärisestiili.

## Lahtrite valik

Sõltuvalt lahtrite valikust on ala välimus erinev.

Valik | Joonte korraldamise ala
Üks lahter |
Lahtrid veerus |
Lahtrid reas |
Lahtrid 2x2 või suurema alana |

Ääriseid ei saa rakendada mitmele valikule.

## Vaikesätted

Mitme äärise seadmiseks või lähtestamiseks klõpsa ühte ikoonidest Vaikeväärtus.

- Peened hallid jooned ikoonil tähistavad ääriseid, mis eemaldatakse või lähtestatakse.

- Tumedad jooned ikoonil tähistavad ääriseid, mis määratakse lahtrile, kasutades valitud joonestiili ja värvi.

- Jämedad jooned ikoonil tähistavad ääriseid, mida ei muudeta.

### Näited

Vali umbes 8x8 lahtrist koosnev ala ja seejärel vali Vormindus - Lahtrid - Äärised.

- Kõikide joonte eemaldamiseks klõpsa vasakpoolsel ikoonil. See eemaldab kõik ala sisemised ja välimised äärised ning diagonaaljooned.

- Klõps vasakult teisel ikoonil määrab alale välimise äärise ja eemaldab kõik muud jooned.

- Klõps parempoolsel ikoonil määrab välimise äärise. Sisemisi jooni ei muudeta, välja arvatud diagonaalid, mis eemaldatakse.

Proovi ka teisi ikoone nägemaks, milliseid äärised need lisavad või eemaldavad.

## Kasutaja määratud sätted

Jaotises Kasutaja määratud saad üksikute joonte seadmiseks või eemaldamiseks klõpsata. Eelvaates kuvatakse jooned kolmes erinevas olekus.

Kolme oleku vahel lülitumiseks klõpsa ala serval või nurgal mitu korda.

Joonetüübid | Pilt | Tähendus
Must joon |  | Must joon omistab vastava joone valitud lahtritele. Kui valitud on 0,05 pt joonestiil, kuvatakse joont punktiirina. Topeltjoone stiili kasutamisel kuvatakse topeljooni.
Hall joon |  | Halli joont kuvatakse, kui valitud lahtritele omistatud jooni ei muudeta. Selles olekus ei määrata ega eemaldata ühtki joont.
Valge joon |  | Valget joont kuvatakse, kui valitud lahtrite vastav joon eemaldatakse.

### Näited

Vali üks lahter ja seejärel vali Vormindus - Lahtrid - Äärised.

Ülipeene joone määramiseks alumiseks ääriseks klõpsa alumisel serval. Kõik ülejäänud jooned eemaldatakse lahtrist.

Vali jämedam joonestiil ja klõpsa alumisel serval. See määrab alumiseks ääriseks jämedama joone.

Kõigi nelja äärise seadmiseks klõpsa vasakult teist ikooni Vaikeväärtus. Seejärel klõpsa korduvalt alumisel serval, kuni kuvatakse valge joon. See eemaldab alumise äärise.

Erinevaid joonetüüpe ja -stiile saab kombineerida. Viimane pilt näitab, kuidas määrata jämedat välimist äärist (jämedad mustad jooned) ilma lahtri sees asuvaid diagonaaljooni puutumata (hallid jooned).

Sarnased teemad

Lehekülgede ääriste määramine

Lõigu ääriste määramine